ระวังปริมาณน้ำในแม่น้ำสูงขึ้น เสี่ยงล้นตลิ่งในหลายพื้นที่ โดยเฉพาะลุ่มน้ำชี-มูล
กองอำนวยการน้ำแห่งชาติ (กอนช.) ได้รายงานสถานการณ์น้ำภาพรวมของประเทศวันนี้ (11 ต.ค.64) ว่า ประเทศไทยมีฝนเพิ่มมากขึ้นและมีฝนตกหนักบางแห่งในภาคเหนือ ภาคตะวันออกเฉียงเหนือตอนบนและภาคตะวันออก โดยพายุดีเปรสชัน “ไลออนร็อก” บริเวณ สปป.ลาวตอนบน คาดจะอ่อนกำลังลงเป็นหย่อมความกดอากาศต่ำกำลังแรงในระยะต่อไปช่วง 24 ชั่วโมงที่ผ่านมามีฝนตกหนักถึงหนักมากบริเวณ จังหวัดเชียงราย 71 มิลลิเมตร  สกลนคร 132 มิลลิเมตร  กรุงเทพมหานคร 1 มิลลิเมตร  กาญจนบุรี 16 มิลลิเมตร  ตราด 74 มิลลิเมตร และพังงา 56 มิลลิเมตร โดยแม่น้ำสายหลักทั่วประเทศมีแนวโน้มเพิ่มขึ้น ยกเว้นภาคเหนือมีแนวโน้มลดลง ภาพรวมปริมาณน้ำทั้งประเทศ 56,527 ล้านลูกบาศก์เมตร หรือร้อยละ 69 และแหล่งน้ำขนาดใหญ่ 49,813 ล้านลูกบาศก์เมตร หรือร้อยละ 70 ส่วนจุดเฝ้าระวังน้ำน้อยยังคงอยู่ในพื้นที่ 5 แห่ง เฝ้าระวังน้ำมาก 16 แห่ง บริเวณเขื่อนนฤบดินทรจินดา เขื่อนลำพระเพลิง เขื่อนแม่มอก เขื่อนลำตะคอง อ่างเก็บน้ำหนองปลาไหล เขื่อนจุฬาภรณ์ เขื่อนแก่งกระจาน เขื่อนลำนางรอง เขื่อนทับเสลา เขื่อนขุนด่านปราการชล อ่างเก็บน้ำบึงบอระเพ็ด เขื่อนแควน้อยบำรุงแดน เขื่อนป่าสักชลสิทธิ์ เขื่อนอุบลรัตน์ เขื่อนกระเสียวและเขื่อนมูลบน กอนช. ยังได้คาดการณ์พื้นที่เสี่ยงน้ำหลาก-ดินถล่มต้องเฝ้าระวัง ช่วง 1-2 วันนี้บริเวณจังหวัดเชียงใหม่ เชียงราย ลำพูน ลำปาง น่าน ตาก พิษณุโลก เพชรบูรณ์ เลย ชัยภูมิ ระยอง จันทบุรี ตราด ชุมพร ระนอง พังงา กระบี่ และจังหวัดตรัง ส่วนสถานการณ์ระดับน้ำในแม่น้ำมีแนวโน้มสูงขึ้นและเสี่ยงน้ำล้นตลิ่ง บริเวณแม่น้ำป่าสัก อำเภอเมือง จังหวัดเพชรบูรณ์ แม่น้ำชี อำเภอโกสุมพิสัย จังหวัดมหาสารคาม และ อำเภอเมือง อำเภอมหาชนะชัย จังหวัดยโสธร แม่น้ำมูล อำเภอเฉลิมพระเกียรติ อำเภอพิมาย จังหวัดนครราชสีมา อำเภอราษีไศล จังหวัดศรีสะเกษ อำเภอชุมพลบุรี จังหวัดสุรินทร์ อำเภอเขื่องใน จังหวัดอุบลราชธานี แม่น้ำเจ้าพระยา อำเภอชุมแสง จังหวัดนครสวรรค์ อำเภอเมือง จังหวัดสิงห์บุรื อำเภอเมือง จังหวัดอ่างทอง และจังหวัดพระนครศรีอยุอยากอนช.ติดตามสถานการณ์น้ำในลุ่มน้ำชี-มูล และคาดการณ์ปริมาณน้ำสูงสุดจะไหลผ่านจังหวัดอุบลราชธานี ในวันที่ 23 ตุลาคมนี้ อาจจะส่งผลกระทบต่อพื้นที่ลุ่มต่ำริมแม่น้ำมูล จังหวัดอุบลราชธานี ขณะนี้อยู่บริเวณจังหวัดมหาสารคาม จะไหลหลากมาถึงสถานี M.7 สะพานเสรีประชาธิปไตย โดยระดับน้ำขึ้นสูงสุดในวันดังกล่าว แล้วจะกลับมาต่ำกว่าตลิ่งอีกประมาณ 1 สัปดาห์ หรือในวันที่ 31 ตุลาคม 2564 แนวทางการบริหารจัดการน้ำในพื้นที่ลุ่มน้ำมูล กรมชลประทาน ติดตั้งเครื่องผลักดันน้ำแล้ว 100 เครื่อง เร่งระบายน้ำจากแม่น้ำมูลลงแม่น้ำโขง ส่วนกรมป้องกันและบรรเทาสาธารณภัย (ปภ.) และกรมทรัพยากรน้ำได้จัดเตรียมเครื่องจักรเครื่องมือพร้อมให้การช่วยเหลือประชาชนได้ทันท่วงที กอนช.ขอให้หน่วยงานที่เกี่ยวข้องบริหารจัดการน้ำให้สอดคล้องกับสถานการณ์ต่อเนื่อง พร้อมเดินหน้าเก็บกักน้ำไว้ใช้หน้าแล้งต่อไปด้วย